
	VITAMINELE



Vitaminele sunt substanţe chimice organice necesare în cantităţi mici pentru ca organismul să fie sănătos. Majoritatea vitaminelor nu pot fi sintetizate de către organism, deci ele trebuie obţinute din alimentaţie.
Vitaminele alaturi de enzime,fac parte din grupa catalizatorilor biologici,care contribuie la reglarea si stimularea proceselor metabolice.
O clasificare mai veche împărţea vitaminele în 2 mari clase, în funcţie de solubilitatea lor: 
-vitamine hidrosolubile (solubile în apă),din care fac parte toate vitaminele B, biotina, acidul ascorbic; 
- vitamine liposolubile, insolubile în apă, solubile în lipide (grăsimi), din care fac parte vitaminele A,D,E şi K.

Vitaminele hidrosolubile

Se absorb relativ uşor şi în mare proporţie din tubul digestiv, dar pentru majoritatea dintre ele este necesară prezenţa acidului clorhidric în sucul gastric.
După ce sângele şi ţesuturile primesc cantităţi adecvate de vitamine, excesul lor se elimină prin urină. Din punct de vedere metabolic, o mare parte din vitaminele hidrosolubile intră în structura unor enzime, fiind cofermentul acestora. Necesitatea de aceste vitamine este influenţată de intensitatea cheltuielii de energie.



Un număr dintre ele alcătuiesc grupul vitaminelor B, prezente în drojdie, în seminţe de cereale, în ficat.

Vitaminele liposolubile

Aceste vitamine sunt solubile în lipide şi în solvenţii acestora şi practic insolubile în apă.
Din această cauză, ele se găsesc numai în alimentele grase. Excluderea lipidelor din alimentaţie duce implicit la sărăcirea în aceste vitamine. 
 Vitaminele liposolubile participă mai ales la procesele anabolice, acţionând oarecum asemănător cu hormonii. Din acest motiv,copiii, adolescenţii şi femeile în perioada maternităţii au necesităţi mai mari şi sunt mai sensibili la carenţă decât alte grupe de populaţie.
Vitamina B2
-este esențială în producerea de energie
-participă la degredarea proteinelor,glucidelor și grăsimilor
-indicată la alăptare
-este indicată în:
· Conjunctivită,keratită
· Catar de primavară,afecțtiuni alergice
· Hemoragii retiniene,fotofobie
· Enterocolite,insuficiență hepatică
· Anemii,tulburări de absorbție a fierului.
· 
Vitamina D
-favorizeză absorbția  calciului și fosforului
-indirect stimulează depunerea sărurilor minerale
-indicații:


· Rahitism,osteomalacie
· Carii repetate
· Decalcifiere  în timpul sarcinii
· Leziuni cutanate


Vitamina K
-participă la formarea de protrombină (un coagulant natural al sângelui)
-participă la formarea oaselor
-indicat în prevenirea hemoragiilor cu diverse localizări.

Rolul vitaminelor in organism

Rolul vitaminelor în organism nu se limitează doar la prevenirea unor îmbolnăviri. Este dovedit rolul vitaminelor în desfăşurarea normală a proceselor metabolice din organism, în asigurarea unei funcţionalităţi optime a sistemului nervos central, a aparatului digestiv. De asemenea, este cunoscut faptul că vitaminele măresc rezistenţa organismului la infecţii, toxine, că favorizează adaptarea organismului la diverse condiţii de mediu şi de muncă.


Lipsa vitaminei C din organism

Simptomele lipsei de vitamina C sunt: oboseala, astenie, slăbiciune, stare de depresie, lipsa poftei de mâncare, dureri osoase moderate.
Cum se ajunge la deficit de vitamina C:


· Sunt multe medicamente care influențează negativ aportul de vitamina C în organism,cum ar fi siropurile de tuse, administrarea prelungită de antibiotice, antihistaminicele, anticoncepționalele orale sau corticosteroizii (prednisonul utilizat în artrite și alergii). 
Tutunul este un alt distrugător de vitamina C, fiecare țigară fumată distugând 25-100 mg de vitamina C.

· Până și aspirina folosită atât de des în cazul virozelor, sinuzitelor, durerilor reumatice sau bolilor de inimă triplează de fapt viteza de eliminare a vitaminei C.

Tulburari de aport vitaminic

Carența vitaminei  C sau aportul alimentar redus poate conduce la tulburări gastro-intestinale, boli infecțioase, neoplazii și la apariția scorbutului. Apariția scorbutului este precedată de anemie, inapetență, scăderea rezistenței la efort, infecții, dureri articulare, uscăciunea tegumentelor. Într-un stadiu mai avansat apar hemoragii subcutane, musculare, gingivale. Apar leziuni ale țesutului osos și ale cartilagiilor, ca urmare a perturbării biosintezei colagenului. Stocajul normal al vitaminei C este suficient pentru cel puțin 3-4 luni înaintea aparițiilor semnelor de scorbut. Nu sunt cunoscute efecte toxice, dar supradozarea poate conduce la litiază renală, datorită formării oxalatului de Ca insolubil, cât și datorită efectului nefavorabil asupra absorbției vitaminei B12. 

